Coccidae

Ceroplastes
 Coccus
 Ctenochiton
 Eulecanium
 Hemilecanium
 Mesolecanium
 Paralecanium
 Pulvinaria
 Rhizopulvinaria
 Saissetia

Skallskjoldlus (Coccidae) er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

 Utseende 
De to første larvestadiene er bevegelige, eldre hunner sitter permanent sugd fast på næringsplanten. Skallet er hvelvet, gjerne brunaktig på farge, hornaktig, men forholdsvis tynt. Disse skjoldlusene skiller ikke ut noe egentlig skjold, men hunnens ryggside hardner til et skall. Sett ovenfra varierer formen mye – de kan være runde, ovale, stjerneformede, kvadratiske eller dråpeformede. Noen har et par knøler i hode-enden. Beina er små og svake, men finnes, antennene trådformede med mange ledd, men stikker ikke utenfor skallet.
Noen dekker skallet med et hvitt voks-lag, som er ull-aktig hos slekten Pulvinaria, mer kompakt hos Ceroplastes.

 Levevis 
Denne gruppen lever på en rekke ulike plantegrupper, mest på busker og trær. De skiller gjerne ut store mengder honningdugg, derfor blir de ofte vernet om av maur.

 Økonomisk betydning 
Mange arter i denne familien er betydelige skadedyr. I tillegg til skaden de gjør med å tappe vertsplanten for næring, gir honningduggen de skiller ut grobunn for ulike svertesopper som kan skade planten.

 Utbredelse 
Familien forekommer i alle økosoner.

 Systematisk inndeling 
Slekter med over 20 kjente arter, eller som har arter i Norge, er tatt med her.

 ordenen Nebbmunner, Hemiptera
 underordenen Plantelus, Sternorrhyncha
 overfamilien Skjoldlus, Coccoidea
 familien Skallskjoldlus, Coccidae
 Ceroplastes Gray, 1838 – 133 arter, 8 i Europa
 Coccus Linnaeus, 1758 – 88 arter, 8 i Europa. I Norge:
 voksskjoldlus, Coccus hesperidum Linnaeus, 1758 – mest i veksthus i Norge
 Ctenochiton – 20 arter
 Eriopeltis Signoret, 1872 – 4 arter i Europa, i Norge:
 Eriopeltis lichtensteini (Signoret, 1876) – på strandrør og rørkvein
 Eulecanium Cockerell, 1893 – 51 arter, 10 i Europa. I Norge:
 edelgranskjoldlus, Eulecanium sericeum (Lindinger, 1906) – på edelgran
 Eulecanium tiliae (Linnaeus, 1758) – bl.a. på frukttrær
 Hemilecanium – 27 arter
 Mesolecanium – 23 arter
 Paralecanium – 28 arter
 Parthenolecanium Šulc, 1908 – 15 arter, 7 i Europa – i Norge:
 hornskjoldlus, Parthenolecanium corni (Bouché, 1844) – på mange arter, gjør skade på frukttrær og bærbusker
 barlindskjoldlus, Parthenolecanium pomeranicum (Kawecki, 1954) – på barlind
 Pulvinaria Tragioni Tozzetti, 1866 – 140 arter, 21 i Europa. I Norge:
 Pulvinaria betulae (Linnaeus, 1758) – på ulike busker og løvtrær
 Pulvinaria floccifera (Westwood, 1870) – bl.a. på barlind, kristtorn og potteplanter
 Rhizopulvinaria Borchsenius, 1952 – 32 arter, 12 i Europa
 Saissetia Deplanche, 1859 – 45 arter, 6 i Europa. I Norge:
 veksthushornskjoldlus, Saissetia coffeae (Walker, 1852) – veksthus i Norge

 Kilder 
 Liste over alle beskrevne arter
 Coccidae på ScaleWeb
 Fauna Europaea, utbredelsesdatabase over europeiske dyr 
 Fjelddalen, J. (1996) Skjoldlus (Coccinea, Hom.) i Norge. Insekt-Nytt 21 (3): 4-25. 
 Bildegalleri over nordamerikanske arter
 Eksterne lenker 


Kategori:Skjoldlus